Date: 1442
Issuing place: Åbo
Country: Suomi
Language: latina
Document type: Keskushallinto, Asiakirjat

Jn nomine Domini amen. Anno a natiuitate eiusdem millesimo quadringentesimo quadragesimo secundo, jndiccione quinta, pontificatu sanctissimi in Christo patris et domini nostri domini felicis diuina prouidencia pape quarti, anno eius secundo, die vero sexta mensis marcij, jn refectorio(1) monasterij ordinis fratrum predicatorum ciuitatis Aboensis hora meridiei decima vel quasi coram reuerendo in Christo patre et domino domino Magno, Dei gracia episcopo Aboensi, necnon circumspectis et discretis viris prothoconsulibus et toto consulatu dicte ciuitatis Aboensis jn mei notarii publici subscripti testimoniique infrascriptorum ad hoc vocatorum specialiter et rogatorum presencia personaliter constitutus nobilis vir dominus(2) Karolus Kanuti, miles necnon dapifer regni Swecie, litteras quasdam pergameneas serenissimi principis et domini domini Cristoferi, Dei gracia Swecie, Dacie, Norwegie etc. regis, eius quoque(3) sigillo rotunde figure, quo vtitur, in cera rubei coloris dependente, jn cuius quidem sigilli medio clipeus(4) triangularis a quadam crvce quasi in quatuor partes(5) diuisus apparebat, jn superiori vero(6) parte ipsius clipei a dextris leo et tres leopardi a sinistris videbantur, in inferiori quoque parte ipsius clipei draco a dextris et a sinistris tabula admodum cancelli tenebantur, necnon(7) et litteras reuerendorum in Christo patrum et dominorum episcoporum(8) strenuorum militum ac aliorum(9) nobilium virorum regni Swecie consiliariorum in eisdem litteris vt inferius exprimitur(10) nominatim contentorum, eorundem sigillis sigillatas, saluas, sanas(11) et integras, non viciatas, non cancellatas, non abrasas, nec in aliqua sui parte suspectas, scilicet(12) omni prorsus vicio et suspicione carentes, produxit ac causa euidencioris testimonij publice legi postulauit(13); quarum quidem litterarum tenor in sweco ideomate iuxta consuetudinem regionis prefate de verbo(14) ad verbum sequitur et est talis: (Här följer ett konung Kristofers bref af Stockholms slott den 20 september (in vigilia beati Mathei apostoli & evangeliste) 1441, hvarigenom han stadfäster Karl Knutsson, drotset i Sverige, i besittning af Askahärad och Östkindshärad i Östergötland samt Trystrum och Hananäs socknar i Tiwsta härad i Linköpings biskopsdöme, hvilka han af kronan erhållit i pant.) Tenor vero litterarum reuerendorum in Christo patrum Dei gracia episcoporum, strenuorum militum ac aliorum nobilium virorum regni Swecie consiliariorum de verbo ad verbum sequitur et est talis: (Här åter följer ett af medlemmar af rikets råd, däribland biskop Magnus af Åbo, i Arboga den 13 januari (in octava epiphanie Domini) 1440, utställdt bref hvarigenom Karl Knutsson får rättighet att tillbyta sig ofvannämnda pantlän mot några andra af honom innehafda pantgods i Uppland.) Post quarum quidem litterarum produccionem, leccionem et examinacionem(15) prefatus dominus Karolus Kanuti, miles necnon dapifer regni Swecie, me publicum notarium infrascriptum debita cum jnstancia requisiuit, quatenus sibi ex eisdem litteris vnum vel plura publicum seu publica conficerem instrumentum seu instrumenta et quot fuerint necessaria et opurtuna. Acta sunt hec anno, jndiccione, pontificatu, mense, die, hora et loco quibus(16) supra, presentibus ibidem honorabilibus et discretis viris dominis Holwido Johannis canonico, Benedicto Olaui et Henrico Martini, presbiteris Aboensis diocesis, necnon nobilibus viris Erico Axelsson milite, Johanne Gotormsson, Benedicto Hamber et Petro Swert testibus ad premissa vocatis specialiter et rogatis. Et ego Martinus Lesken, clericus Wladislauiensis diocesis, publicus sacra jmperiali auctoritate notarius juratus, quia huiusmodj litterarum produccioni, leccioni(17) et diligenti examinacioni omnibusque alijs et singulis, dum sic vt premittitur fierent et agerentur, vna cum prenominatis testibus presens interfui et ea omnia et singula sic fieri vidi et audiui, jdeo hoc(18) publicum jnstrumentum manu mea propria scriptum ex eis(19) confeci et nomine meis solitis et consuetis vna cum appensione sigillorum dicti(19) reuerendi in Christo patris et domini, domini Magni, Dei gracia episcopi Aboensis, necnon(20) ciuitatis Aboensis roborando(21) consignaui rogatus et requisitus in fidem et testimonium omnium et singulorum premissorum. Varianter i det andra exemplaret: (1) refectoria saknas (2) et dominus (3) eius vero (4) in ceris alba ab extra et rubea ab intra impressa dependente, jn quoq uidem sigillo clipeus (5) in quatuor partes saknas (6) vero saknas (7) quasi tabula admodum skakorum facta elucebant necnon (8) dominorum Dei gracia episcoporum (9) nonnullorum i st. f. aliorum (10) patebit (11) sanas saknas (12) non viciatas, scilicet (13) produxit ac legi postulauit (14) litterarum tenor de verbo (15) produccionem, jnsinuacionem, leccionem et diligentem examinacionem (16) die et hora quibus (17) insinuacioni, leccioni (18) jdeo ex eis hoc saknas (19) supradicti (20) patris et domini Aboensis episcopi (21) roborandi